Publication: Magyar Közlöny
Issue: MK-1998-74 (Year: 1998, Number: 74)
Era: 1990-2004
Section: a 41/1997. (V. 28.) FM rendelethez
Paragraph Index: 3476

(1) Fogyasztásra alkalmatlan a húskészítmény, konzerv, félkonzerv, prezerv, ha — színén, szagán, ízén vagy állományán undorkeltő elváltozás észlelhető, — tartályának alakváltozása gázképződésre utal, — kórokozó mikrobát vagy általa termelt méreganyagot (toxint) tartalmaz, — a feltételesen kórokozó mikrobák száma — a mintavétel jellegétől függően — eléri vagy meghaladja az egészségügyi jogszabályban meghatározott értéket, vagy ha ezek mérgező anyagcseretermékei egészségügyi veszélyt jelenthetnek, — a tartós élelmiszer mikrobás szennyezettsége tételminősítés esetén meghaladja az egészségügyi jogszabályban meghatározott értéket, — az egészségre ártalmas vegyianyag-maradék tartalom és más idegen anyag mennyisége meghaladja az egészségügyi jogszabályban meghatározott mértéket, — a konzerv, félkonzerv és a légmentesen lezárt prezerv tartálya áteresztő, illetve bombásodott, — a származási helye nem állapítható meg.

Source: https://magyarkozlony.hu/hivatalos-lapok/8e8b9eefa86b3a590f1a2469890b45a884aa0c50/dokumentumok/f19f2ab5b8d4b4c7f4cda063005dbf4fd0ae31c1/letoltes